**Годишен отчет за дейността на**

**Фондация „Обществен дарителски фонд – Габрово” през 2021 година**

Обществен дарителски фонд – Габрово е организация, която подкрепя местната общност и развитието на неправителствения сектор. Основната цел на работата ни е да мобилизираме местни дарителски ресурси, да привличаме партньори и външно финансиране за подкрепа на активното гражданско общество. Реализирането на дейности в подкрепа на развитието на общността е много важно за нас и за утвърждаването ни като общественнополезна организация, която не е конкурент на останалите НПО в областта, а подкрепя целия НПО сектор – и като отпуска грантове в общността, и като изпълнява проекти със стратегически цели, свързани местно развитие и усъвършенстване на нормативната база на местно, регионално, национално ниво.

С полученото от Фондация „Америка за България“ финансиране, през 2021г. продължихме подкрепата за реализацията на проектите от Втората конкурсна сесия "Габрово - град на творчеството, младежта и туризма". Те реално стартираха своето изпълнение в началото на 2021г, макар че повечето договори се сключиха през декември 2020г.

През 2020г. и 2021г. бяха сключени договори с бенефициентите на обща стойност 83099 лв. като през 2021г. стартира изпълнението на проектите и някои приключиха в рамките на годината, а други предстои да финализират дейностите през 2022г.

Реализират се следните проекти:

|  |  |
| --- | --- |
| Наименование на проекта – изпълнител | Финансиране в лв |
| Ние, с иглите – Ивелина Иванова | 3000 |
| По-здрави и по-щастливи с конна езда – Иван Иванов | 3000 |
| Пленер на село - Елиза арт  | 3000 |
| Портал „ В центъра“ – Елмазови ООД | 4980 |
| Нека бъдем заедно - НЧ Просвета Златари  | 2500 |
| Живот с нулев отпадък – Габрово,Обсерватория за идеи 2Д | 3500 |
| Заедно в планината - Валд тур ЕООД | 4000 |
| Електронен туристически пътеводител -Сдружение Майчина грижа | 5500 |
| Международен фестивал – 3-то изданиеДГ Мики маус | 2969 |
| Зимно ски-училище - СНЦ Шампиони | 3500 |
|  ,,Арт-зона за креативни и положителни емоции“ – Ива Пенчева | 3000 |
| Спорт в планината - Клуб по ориентиране | 5500 |
| Спорт за всички - Клуб по ски бягане  | 3500 |
| Заедно по-здрави - Алекс Кюнцли | 6000 |
| Споделено в ИМКА – обособяване на иновативно споделено пространство – ИМКА | 7000 |
| Да съживим софрата - Боженски чифлик ЕООД | 7000 |

Оказана беше подкрепа на всички бенефициенти по време на изпълнението на проектите, както и за тяхното отчитане. Членове на УС и доброволци се включиха в повечето реализирани инициативи.

Извън конкурсната сесия, през 2020г. бяха финансирани и инициативи, които смятаме за важни за реализацията в нашата общност като част от долуизброените приключиха през 2021г., а други продължават своята реализация и през 2022г.:

|  |  |  |  |  |  |
| --- | --- | --- | --- | --- | --- |
| № | Бенефициент | Име на проекта | Номер и дата на сключване на договора | Период на изпълнение | Размер на финансирането |
| 1 | Музей „Дом на хумора и сатирата“ | „Габровски огледала” | № В1-01/24.08.2020 | 31.05.2021 | 15 000 лв. |
| 2 | Женско благотворително дружество „Майчина грижа“ – Габрово  | „Изработване и експониране на паркова, скулптурна фигура на Александър Керков“ | № В1-02/25.08.2020 | 31.12.2021 | 3500 лв. |
| 3 | Сдружение „Център за устойчиво развитие и иновации” | „Къщата на моите мечти“ | №В1-03/01.09.2020 | 31.12.2021 | 8200 лв. |
| 4 | Сдружение” Инициатива за развитите” | „Подкрепа за насърчаване на нови дарителски кампании” | №В1-04/07.12.2020 | 30.09.2021 | 5550лв. |
| 5 | Лайънс клуб | „Пъстри картини от весели градини” | №В1-05/23.04.2021 | 31.05.2021 | 5800лв. |
| 6 | НЧ „Развитие-Пенчо Дамянов-2017” | Мама, баба и внуче готвят, учат и се забавляват заедно | №В1-06/27.07.2021 | 27.07.2022 | 7950лв. |
| 7 | Училищно настоятелство към НАГ | Юбилееен хуманитарен сборник „Денница” | №В1-07/14.12.2021 | 14.12.2022 | 1400лв. |
| ОБЩО: | 47400лв. |

През 2021г. Обществен дарителски фонд-Габрово участва в следните инициативи

1. **М. Април 2021г**.- В знак на подкрепа и благодарност в борбата с КОВИД 19 към МБАЛ "Свети Иван Рилски Габрово”, Специализирана Болница за Активно Лечение по Белодробни болести град Габрово ЕООД и МБАЛ „Д-р Тота Венкова”, Спешна помощ-Габрово, Спешна помощ – Севлиево, МБАЛ „Д-р Стойчо Христов” - Севлиево направихме и дарихме великденски сладки на всички работещи в КОВИД отделенията.
2. **М. Май 2021г**.- [Фондация Обществен дарителски фонд - Габрово](https://www.facebook.com/FondaciaObsestvenDaritelskiFondGabrovo/?__cft__%5b0%5d=AZU56GZwKY0cmRMqRAqP2j_UUQHX8juNj7zMdoROKhHH5BKVFdaFpNM0uqUKXls7WjjoL8pjizO_xew_bP7aPmvXO_tc8cw-0V5jp6odFeTKNHCITilWZB65lvvo0QHi5dWdGO-b06HgokMaAFhDgSlmIxDKNZKxRdP30TQOkd-5PcL2CnjAQLesq4iJS1oM-Gg&__tn__=kK-R) съвместно с [Гората.бг](https://www.facebook.com/100000.GORA/?__cft__%5b0%5d=AZU56GZwKY0cmRMqRAqP2j_UUQHX8juNj7zMdoROKhHH5BKVFdaFpNM0uqUKXls7WjjoL8pjizO_xew_bP7aPmvXO_tc8cw-0V5jp6odFeTKNHCITilWZB65lvvo0QHi5dWdGO-b06HgokMaAFhDgSlmIxDKNZKxRdP30TQOkd-5PcL2CnjAQLesq4iJS1oM-Gg&__tn__=kK-R) осъществихме един [зелен](https://www.facebook.com/hashtag/%D0%B7%D0%B5%D0%BB%D0%B5%D0%BD?__eep__=6&__cft__%5b0%5d=AZU56GZwKY0cmRMqRAqP2j_UUQHX8juNj7zMdoROKhHH5BKVFdaFpNM0uqUKXls7WjjoL8pjizO_xew_bP7aPmvXO_tc8cw-0V5jp6odFeTKNHCITilWZB65lvvo0QHi5dWdGO-b06HgokMaAFhDgSlmIxDKNZKxRdP30TQOkd-5PcL2CnjAQLesq4iJS1oM-Gg&__tn__=*NK-R) проект в рамките на област Габрово. Гората.бг е една еко-инициатива, която има за основна цел засаждането на нови гори и дървета за България, с участието на колкото се може повече доброволци, млади хора и деца. Те ни предоставиха безвъзмездно 1000 дръвчета- /липи, червен дъб, акация, слива джанка, дива череша/, които засадихме с помощта на 5 читалища в област Габрово. Заедно успяхме да залесим големи територии с изсечени гори край Габрово.
3. **М. Юли 2021г**.- Обществен дарителски фонд-Габрово участва в Узана поляна фест и набра 500лв. за кампания в 10 детски градини, където да се инициират образователни срещи с много интерактивни пособия и материали за децата.
4. **М. Декември 2021г. –** присъединихме се към една местна инициатива и дарихме 115 пакета сладки изкушения, които бяха раздадени на възрастни хора в Област Габрово.
5. За да може да се самоиздържа ОДФ продължи да развива и стопанска дейност през 2021 г., като предлагаме услуги в сферата на разработване и управление на проекти, обучения, консултантски услуги и др.

През 2021 г. имаме реализирани приходи на обща стойност 61 х. лв. разходите за дейността за 60 х. лв. Резултата е 1 х. лв. Приходите са от Заетост за теб 18 х. лв, като бяха назначени 4 специалисти , Фондация Америка за България – 40 х. лв., продължава и през 2022 г, и от частни дарители 3 х.лв През годината продължихме да развиваме и стопанска дейност с предмет разработване на проектни предложения приходите от тази дейност са 6500 лв. разходите са в размер на 6300 лева, резултата от тази дейност е печалба 200 лв.

Всички дейности на Фондацията насърчават равенството на жените и мъжете, не пречат за включване на хората с увреждания и съдействат за повишаване на толерантността, солидарността и разбирателството в общността.

През отчетната 2021 година имотът, предоставен от Община Габрово е стопанисван адекватно и поддържан от страна на Фондация „Обществен дарителски фонд – Габрово”. Всички задължения по поддръжка и експлоатация на офиса са текущо платени и няма задължения, свързани със стопанисването на имота.

С уважение,

Тихомир Галов

Председател на УС